Village People

Village People je konceptuálna disko formácia, ktorá vznikla v roku 1977 v Spojených štátoch. Skupina je známa svojimi pódiovými kostýmami, ktoré sú vyobrazením amerických pracovných a spoločenských vrstiev ako aj chytľavou hudobnou produkciou.

Pôvodnými členmi zoskupenia boli: Victor Willis (postava policajta), Felipe Rose (postava indiánskeho náčelníka), Randy Jones (kovboj), Glenn Hughes (motocyklista), David Hodo (stavebný robotník) a Alex Briley (americký vojak). Pri vydaní skladby „In the Navy“, ktorá sa pôvodne mala stať súčasťou televíznych a rozhlasových reklamných spotov vojenského náboru pre US-Navy boli Willis a Briley preoblečení za admirála a námorníka.

Postavy, ktoré predstavovali členovia Village People mali pôvodne prezentovať ideály pre návštevníkov gay disko barov,<ref>[http://www.spin.com/articles/ymca-oral-history Spin Magazine Online: Y.M.C.A. (An Oral History) ]</ref> no ich popularita sa vo veľmi krátkom čase rozšírila do hlavného prúdu hudobného priemyslu. Medzi piesňami Village People sa nachádza viacero klasických disko hitov, ako sú napríklad „Macho Man“, „Go West“, klasická klubová zmes „San Francisco(You've Got Me)“/„In Hollywood (Everybody is a Star)“, už spomínaná „In the Navy“, „Can't Stop the Music“, no hlavne ich najväčší hit „Y.M.C.A.“.

V septembri 2008 skupina pridala svoju hviezdu na Hollywoodsky chodník slávy. S predajom do 100 miliónov nosičov patrí formácia Village People do Zoznamu najpredávanejších hudobných umelcov na svete.http://www.officialvillagepeople.com/history.php .

 Diskografia 

 Hlavné albumy 
 1977 – Village People 1978 – Macho Man  
 1978 – Cruisin'  
 1979 – Go West  
 1979 – Live and Sleazy 1980 – Can't Stop the Music 1981 – Renaissance 1982 – Fox on the Box 1983 – In the Street 
 1985 – Sex Over the Phone'' 

 Referencie 

 Iné projekty 

Kategória:Hollywoodsky chodník slávy
Kategória:Dance hudobné skupiny USA
Kategória:Disko hudobné skupiny
Kategória:Hudobné skupiny z 1977